Tirsdag tok landslagssjef Lars Lagerbäck ut troppen til EM-kvalifiseringskampene mot Spania 23. mars og Sverige 26. mars.

- Vi har dessverre noen skader og noen med lite spilletid, men totalt sett synes jeg det ser ganske bra ut. Vi skal sørge for å gjøre to gode kamper med denne gjengen, sier Lagerbäck.

- Sander Berge er dessverre skadet igjen og ikke aktuell nå, mens Mats Møller Dæhli kommer inn igjen. Han gjorde en bra høst og vi synes han har fortjent sjansen nå, fortsetter han.

Landslagssjefen er naturlig nok forberedt på to tøffe kamper.

- Vi møter på papiret de to beste lagene i gruppen. Å få begynne mot dem er naturlig veldig tøft. Spania borte en av de vanskeligste man kan få, men de er kanskje ikke riktig like bra som for noen år siden og har vært ujevne i sine prestasjoner. Ingenting er umulig i fotball, men vi forventer selvfølgelig en veldig tøff kamp.

- Mot Sverige tror jeg det blir veldig jevnt. Vi kan jo sverige godt og de kan oss bra. Det er lag som spiller ganske likt. Først og fremst tror jeg laget som er sterkest mentalt har størst sjanse for å vinne, sier Lagerbäck.

Han håper å se et fullsatt Ullevaal 26. mars.

- Billettsalget har gått bra så jeg håper det blir fullt på Ullevaal og at vi får sterk støtte. Det vil hjelpe oss, sier Lagerbäck.

Her er Norges tropp:

Birger Meling meldte forfall 17. mars, Iver Fossum ny spiller i troppen.

Norges tropp mot Spania og Sverige